Ayman Nájimov

Ayman Nájimov — Qaraqalpaqstan Respublikasına miyneti sińgen xalıq bilimlendiriw xızmetkeri, filologiya ilimleriniń kandidatı, professor.

1935-jılı 20-martta Qaraózek rayonınıń Qarakól awıl keńesinde tuwıldı. 1957-jılı QMPI qaraqalpaq tili hám ádebiyatı fakultetin pitkerip, 1957-1966-jılları Qaraózek rayonınıń Kalinin atındaǵı orta mektebinde muǵallim bolıp isledi.

1966-jıldıń dekabrinen baslap NMPI, NMU qaraqalpaq tili kafedrasında dáslep oqıtıwshı, sońınan docent bolıp isledi. 1990-1992-jılları NMPI baslawısh bilim beriw metodikası kafedrasınıń baslıǵı, 1992-jıldan baslap ómiriniń aqırına deyin usı instituttıń qaraqalpaq tili kafedrasın basqardı.

1998-jılı 12-mayda Nókiste qaytıs boldı.

 Ilim jolı 
1971-jılı noyabrde Almatıda Qazaqstan IA Til bilimi institutında «Qaraqalpaq tilindegi jup hám tákirar sózlerdiń jasalıw usılları» degen temada kandidantlıq dissertaciya jaqladı. 1979-jılı docent, 1992-jılı professor ataqların aldı.

A.Nájimov, kóbinese qaraqalpaq tilindegi sóz jasalıw, leksika máselelerin, ádebiy shıǵarmalardıń tilin izertledi. Ol xalıq bilimlendiriw tarawındaǵı hám ilim izertlew jumıslarındaǵı tabıslı miynetleri ushın «Qaraqalpaqstan Respublikasına miyneti sińgen xalıq bilimlendiriw xızmetkeri» ataǵın aldı hám Ózbekstan xalıq bilimlendiriw aǵlası boldı.

 Miynetleri 
nobaý|right|Ayman Nájimovtıń avtorlıǵındaǵı «Ҳәзирги қаракалпақ тили синтаксиси» miyneti
nobaý|right|Ayman Nájimovtıń avtorlıǵındaǵı «Жуп сөзлер» miyneti
 Способы образования парных и парно-повторных слов в каракалпакском языке. АКД. Н., 1971. 30 б.; 
 Қарақалпақ тилинде жуп ҳәм тәкирар сөзлер. Н., 1979. 112 б.; 
 Ҳәзирги қарақалпақ тили синтаксиси. Н., 1990 100 б.

 Ádebiyatlar 
 Бекбергенов А., Пахратдинов Қ. Қарақалпақ тилин изертлеўшилер. Биобиблиографиялық очерклер. —Нөкис, «Қарақалпақстан», 2000. 52 бет, ISBN 5-8272-0196-0

Kategoriya:Filologlar
Kategoriya:Qaraqalpaq tilshileri
Kategoriya:Ilimpazlar
Kategoriya:Ilim ǵayratkerleri
Kategoriya:Qaraózek rayonında tuwılǵanlar